text: 6 690 лв 6 440 лв
  Отстъпка 250 лв до 18.11.2019
  Групова екскурзия в Бутан, Индия и Непал - Агра, Делхи, Джайпур и Катманду
  Хималайската приказка започва в Непал, където ще се докоснете до един колоритен и непознат за европейците мистицизъм. В Катманду Ви очакват древни храмове с уникалната архитектура, живата богиня Кумари, тибетски лами, всевиждащите очи на Буда и всичко това в декорите на величествените Хималаи. След Непал ще отлетите за друга хималайска държава – Бутан, очарователно планинско кралство и единствената държава в света, въвела индекса "Брутно Национално Щастие". Когато посетите Бутан - една от най-автентичните държави в Света, ще сте сред малкото туристи, стъпвали в единственото Будистко Кралство ! Бутан ще Ви очарова с прекрасната си смесица от вековни тибетски храмове и манастири, но и с непокътната природа, множеството ярки цветове и усмихнати лица ! Вашето пътуване ще приключи със Златния триъгълник на Индия. Ще се докоснем до индийската душевност и светоусещане, които са част от индуисткото разбиране, че в сърцето на всеки човек е скрита една божествена искра, която се изразява с радостта. Да посетите Индия означава да се докоснете до една земя с хилядолетна култура и традиция, където религията е много повече от начин на живот. Индия е земя, която не може да бъде описана с думи, тя трябва да се види ...
  &ltI&gtСтандартен пакет &lt/I&gt
  &ltfont color=&quot#ff0000&quot&gtПромо пакет&lt/font&gtдо 04.10.2019
  • Виза за Индия - 82 USD която се плаща в Профи Травъл при доплащането;
  • Виза за Непал - 30 USD която се плаща в Профи Травъл при доплащането;
  • Такса за обслужване на местни екскурзоводи и шофьори – 90 лева на човек която се плаща в Профи Травъл при доплащането;
  Продължение от Истанбул за Катманду в 01:30, кацане в 11:10 местно време. Посрещане и настаняване в Hyatt Regency 5*. Свободно време за почивка. Следобед посещение на будистката ступа Сваямбунат (Храмът на Маймуните) , откъдето се открива прекрасна гледка към Катманду. Вечеря в хотела и нощувка.
  Закуска. Разглеждане на непалската столица Катманду - площад Дурбар (Главния площад) с множество индуистки храмове. Разглеждане на вътрешния двор на храма-дворец на живата богиня Кумари, където при късмет ще зърнете младото непалско момиче, превъплъщение на женската божественост. Следобедна екскурзия до старинния Патан, включен в списъка на UNESCO. Тук ще попаднете във вълшебна приказка достойна за снимачен декор на исторически филм. Разглеждане на централния площад Дурбар с многобройните храмове в чест на божествените Кришна, Шива, Бимсен и Талежу както и бившия Кралски дворец. Връщане в Катманду. Вечеря и нощувка в хотела.
  Рано сутринта по желание полет със самолет над Еверест и хималайски първенци около него. Чувството да прелетиш над най-високите върхове на планетата може да се опише с 2 думи: Хималайска Приказка ! Връщане в хотела за закуска. Програмата за деня включва екскурзия до историческия град и бивша столица на Непал – Бактапур, където ще видим Двореца с 55 прозореца, Златната врата и 7-етажната пагода Нятпола. Следва посещение на Пашупатинат, известен с гатовете за кремация. Това е философско мястото, където европеецът най-силно може да усети огромната разлика между културите. Следобед посещение на едно от Светите места за непалците – ступата Боднат, в квартала Малкия Тибет. Построена е през V-ти век и досега си остава изключително място за поклонение и медитация на тибетските будисти и непалци. Посещения на някой от известните будистки храмове разположени около ступата Боднат. Свободно време и възможност за пазаруване на уникалните местни текстилни, керамични и бронзови произведения и сувенири. Връщане в хотела, вечеря и нощувка.
  Закуска и трансфер до летище за полет от Катманду до Паро (Бутан). (моля да имате предвид, че полетите от/до Бутан се осъществяват само при идеални метеорологични условия и затова разписанието може да търпи промени във всеки един момент) Дори полетът до малкото хималайско кралство е преживяване само по себе си, защото се лети над първенците на Хималаите а захода на самолета към летището, по долината на река Паро е забележително и запомнящо се приземяване. Кацане в Паро на единственото международно летище в Кралство Бутан. Посрещане на групата и трансфер до разположеният наблизо, малък но автентичен Национален Музей – Та Дзонг (Ta Dzong), където са изложени колекции от текстилни будистки свещени икони (танки), оръжия и множество артефакти от региона. Разглеждане на Паро Дзонг (Paro Dzong/Rinpung Dzong) - един от най-типичните и разпознаваеми архитектурни ансамбли в Будисткото Кралство. Дзонговете в Бутан обединяват в себе си много функции: административни; светски; управленски и духовни затова местните жители ги посещават облечени в пъстра национална носия. Настаняване в хотел Naksel в района на Паро и време за почивка и аклиматизация на 2 334 м.н.в. Вечеря и нощувка в хотела.
  Закуска и трансфер до столицата Тимпу (50 км, около 2 часа). По пътя кратко посещение в района на манастира Тачог (Tachog Lhakhang), построен в началото на 15 век от известния тибетски духовен гуру Танг Тонг Гиалпо, който е бил и известен архитект и учител. Посещение на малкият, но спретнат "жив-музей" - Simply Bhutan, където ще се разходим сред типичните къщи и улици от региона, ще пием бутански чай и ще танцуваме местни танци. Следващите посещения са в мемориалният храм-паметник на Третия Крал на Бутан и Института за изящни и приложни изкуства, където усвояват занаятите младежи от средните училища. Преминаване през еднo от любимите места за туристите, на кръстовище където вместо светофар стои полицаи-регулировчик, който насочват трафика с преувеличени движения на ръцете. Столицата на Бутан се слави, че е единствената столица в света, която няма нито един светофар. Обяд в Тимпу. След неголям преход с автобуса ще посетим енигматичното бижу на Бутан – Buddha Point, най-високо построената статуя-храм на Буда в Света. Освен действащите будистки храмове във вътрешността, в самата статуята на Буда се съхраняват други 125 000 малки Буди като така се изпълнява многовековно пророчество открито от Лама-Тертон и това е част от Хималайската Приказка за Бутан. Отпътуване за Паро (50 км, около 2 часа). Вечеря и нощувка в хотела.
  След закуска Ви предстои да посетите едно от най-светите места в Бутан – манастира Таксанг, по-известен като манастира на Тигровото Гнездо. Там високо, забулен в легенди и митове, мъгла и сняг и извисяващ се на 3120 м.н.в., той се е слял със скалите и е неотменна част от духовната култура на Бутан. Приказната легендата разказва, че през VIII век индийският духовен учител Падмасабхава, по-известен като Гуру Ринпоче (Скъпоценният Учител), посетил мястото, долитайки на гърба на тигрица, за да победи местен демон и после останал там да медитира в продължение на месеци. Това било и събитието, което бележи началото на Будизма в Бутан. Изкачването до манастира и обратно е между 4 и 5 часа. Вечеря и нощувка в хотела.
  Закуска. Трансфер до летището в Паро за полет до Делхи. (моля да имате предвид, че полетите от/до Бутан се осъществяват само при идеални метеорологични условия и затова разписанието може да търпи промени във всеки един момент) Кацане в Делхи. Посрещане и начало на панорамна обиколка на Делхи с посещение на три от знаковите забележителности на столицата на Индия. Гробницата на Хумаюн, построена в чест на втория моголски император и символ на нова ера в моголската архитектура с персийските правоъгълни райски градини; Радж Гхат - мястото, където е кремиран Махатма Ганди. Посещение на най-големият индуистки храм в Света – Акшардам, посветен на Светеца-патрон на Ордена Сваминараян. Впечатляващи са не само размерите на храма, но и ентусиазма на 11 000 доброволци през 5-те години на строителство. Всъщност Акшардам е повече от храм. Той е Пантеон на индуизма, изкуствата, ценностите и вярата. Несъмнено Акшардам е архитектурната икона на Делхи ! Трансфер до хотел Le Meridien New Delhi 5*. Вечеря и нощувка в хотела.
  Закуска в хотела и отпътуване за Джайпур - столицата на щата Раджастан. По пътя спиране за няколко фото-паузи в Делхи: мемориалната арка "Вратата на Индия", най-високата каменна кула-минаре в Индия - Кутуб Минар; и сградата на Президентството или Парламента. Разстоянието до Джайпур е 250 км и отнема около 6 часа. При пристигане в Джайпур следва посещение и разглеждане на Градския дворец на Махараджата. Старият Джайпур, целият оцветен в розово, може да прикове вниманието на всеки. Настаняване в хотел Crowne Plaza 5* в Джайпур. Вечеря и нощувка в хотела.
  Закуска в хотела. Този ден ще продължи вашата обиколка на град Джайпур. Той е свидетелство за отминала епоха и надживяваща годините романтика. Ще видите впечатляващата розова фасада на Двореца на ветровете (Хава Махал), от който са надзъртали индийските принцеси от харема на махараджите, а в днешно време е превърнат в символ на града. След това ще се насочите към крепостта Амбър Форт, която предлага невероятни гледки към околността. Една от най-интересните забележителности на монумента е залата, декорирана с хиляди огледални и цветни плочки, които произвеждат невероятни блестящи отражения. До Амбър Форт ще стигнете по най-екзотичния начин – на гърба на слон. По пътя ще спрете до езерото Ман Сагар, в центъра на което се намира невероятният воден дворец Джал Махал. Oтпътуване за Агра (250 км, 5 часа). По пътя разглеждане на древната моголска столица Фатехпур Сикри - легендарният град е построен от най-великия моголски владетел Акбар в края на ХVІ век и днес е включен в списъка на ЮНЕСКО. Пристигане в Агра привечер и настаняване в Double Tree by Hilton 5*. Вечеря и нощувка в хотела.
  Закуска и сутрешно посещение на Тадж Махал – уникалният храм-мавзолей, символ на любовта и един от световните паметници на културата. Обявен е за едно от новите седем чудеса на Света и е ненадминато творение на моголската архитектура. Построен е от император Шах Джахан като гробница на любимата му съпруга Мумтаз Махал, която умира, докато ражда четиринайсето им дете. За да опише красотата на Тадж Махал, Рабиндранат Тагор поетично нарича храма "Сълза на лицето на вечността" и "Мечта, въплътена в мрамор". След Тадж Махал ще посетите Агра Форт с прекрасно съхранените му дворци, градини и крепостни стени. Агра Форт е историческа крепост, която е била основната резиденция на императорите на династията Могул до 1638 г преди столицата да бъде преместена от Агра в Делхи. Със своята площ от 380 хил кв. метра, Агра Форт е реално крепостен град, обграден от висока 70 метра стена. Притежава множество подземни тайни тунели и проходи, които свързват различни част на града. Форт Агра е част от световното културно наследство на ЮНЕСКО. Отпътуване за Делхи (220 км, около 4 часа). Пристигане в Делхи и настаняване в хотел Vivanta by Taj Dwarka 5* в близост до летище. Вечеря и нощувка в хотела.
  • Необходими документи за записване: паспорт, валиден минимум 6 месеца от датата на отпътуване, попълнен договор на ПРОФИ ТРАВЪЛ и депозит от 2000 лева на човек;
  • Подаването на заявление за виза за Непал се извърша предварително онлайн и се извършва от Профи Травъл Център. Необходима е електронна цветна снимка в JPEG формат.
  • Подаването на заявление за виза за Индия се извърша предварително онлайн и се извършва от Профи Травъл Център. Необходима е електронна цветна снимка в JPEG формат и попълнен формуляр (предоставя се при подписването на договора).
  Цените са изготвени при валутен курс 1 щатски долар = 1,73 лв на ОББ към 05.07.2019 г. и при увеличение на валутния курс на щ. долар към лева с повече от 3% Профи Травъл Център си запазва правото да актуализира цената на екскурзията към датата на доплащане, която е 17.01.2020 г.
  Профи Травъл Център ЕООД има сключена застраховка «Отговорност на туроператор» при ЗАД «Армеец» с адрес на управление гр. София, ул. «Стефан Караджа» 2